मुद्रण विभागले जनताको सुसूचित हुने अधिकारको सुनिश्चितता गर्नको लागि विभागबाट प्रकाशन हुने नेपाल राजपत्रलाई प्रकाशन भएको २४ घण्टा भित्र विभागको वेभ साइटमा प्रकाशन गर्ने कार्यको मिति २०७३।८।२६ गते शुभारम्भ गरेको छ । उक्त कार्यको शुभारम्भ सूचना तथा संचार मन्त्रालयको हलमा एक समारोहका बिच माननीय सूचना तथा संचार मन्त्री श्री सुरेन्द्र कुमार कार्किज्यूले गर्नु भएको थियो । कार्यक्रमका प्रमुख अतिथि माननीय मन्त्रीज्यूले विभागको कार्यस्तरमा वृद्धि गरी कर्मचारीहरुलाई आवश्यक तालीम दिनुका साथै छपाई यन्त्र ल्याएर नोट र टिकट नेपालमै छाप्ने व्यवस्था मिलाउने तयारीमा मन्त्रालय लागेको जानकारी दिनु भयो ।
